Държавен вестник, бр. 97, 2025 г., стр. 11

БРОЙ  97	
Д Ъ Р Ж А В Е Н  В Е С Т Н И К 	
СТР.  11   
2. Създават се нови ал. 3 и 4 и ал. 5, 6, 7, 8 и 9:
„(3) От датата на назначаване на особения 
търговски управител от Министерския съвет 
акционерите, съдружниците и едноличният 
собственик на капитала на лицето, опериращо 
критичната инфраструктура, и на лицето, из­
вършващо съхраняване, транспорт или търговия 
на едро и дребно с нефт и продукти от нефтен 
произход, не може да упражняват правото на 
глас или правата си на едноличен собственик на 
капитала, както и да се разпореждат с акциите 
или дяловете си в капитала.
(4) От датата на вписване на особения 
търговски управител в търговския регистър и 
регистъра на юридическите лица с нестопанска 
цел, същият упражнява в пълен обем правото 
на глас на акционерите, съдружниците и ед­
ноличния собственик на капитала на лицето, 
опериращо критичната инфраструктура, и на 
лицето, извършващо съхраняване, транспорт 
или търговия на едро и дребно с нефт и про­
дукти от нефтен произход, както и правото 
им да се разпореждат с акциите или дяловете 
си в капитала при условията на този закон. 
Особеният търговски управител може да прави 
промени в органите на управление на лицето, 
опериращо критичната инфраструктура, и на 
лицето, извършващо съхраняване, транспорт 
или търговия на едро и дребно с нефт и проду­
кти от нефтен произход, както и да назначава 
прокурист (прокуристи) в неговите дъщерни 
дружества.
(5) Разпоредителни сделки с акциите или 
дяловете в капитала се извършват след изготвяне 
на пазарна оценка и при спазване на разпоред­
бите на глава шеста от Закона за насърчаване 
на инвестициите. Прехвърлянето се счита за 
извършено с акта на Министерския съвет за 
одобряване на купувача и съществените условия 
на сделката и сключения въз основа на този 
акт писмен договор между особения търговски 
управител и приобретателя на акциите или 
дяловете в капитала.
(6) В случай че особеният търговски управи­
тел извърши разпоредителна сделка с акциите 
или дяловете в капитала, получената вследствие 
на тази сделка цена се депозира в специална 
сметка на разпореждане на министъра на 
финансите в Българската банка за развитие. 
Министърът на финансите, ако не е налице 
нормативна пречка за това и след одобрение 
от Министерския съвет, разпределя получената 
цена съобразно вида и размера на прехвърлените 
права, в срок от шест месеца от постъпване на 
цената в специалната сметка.
(7) Особеният търговски управител заявява за 
вписване в търговския регистър и регистъра на 
юридическите лица с нестопанска цел обстоятел­
ствата, свързани с промяната на съдружниците 
или едноличния собственик на капитала и/или 
в управлението на лицето, опериращо критич­
ната инфраструктура, и на лицето, извършващо 
съхраняване, транспорт или търговия на едро и 
дребно с нефт и продук­ти от нефтен произход. 
Особеният търговски управител предприема 
всички необходими действия за вписване на 
промяната на акционерите съобразно вида на 
притежаваните от тях акции, като вписването 
се извършва въз основа на прехвърлянето, из­
вършено по ал. 5.
(8) Разпоредителни сделки след назначаване 
на особения търговски управител от Минис­
терския съвет, извършени от собствениците на 
капитала на лицето, опериращо критичната 
инфраструктура, и на лицето, извършващо 
съхраняване, транспорт или търговия на едро и 
дребно с нефт и продукти от нефтен произход, 
са нищожни.
(9) Административните актове, издадени по 
реда на тази глава, договорите, както и впис­
ванията по партидата на лицето, опериращо 
критичната инфраструктура, и на лицето, из­
вършващо съхраняване, транспорт или търговия 
на едро и дребно с нефт и продукти от нефтен 
произход, в търговския регистър и регистъра на 
юридическите лица с нестопанска цел по реда 
на тази глава, не подлежат на спиране, както и 
на административен и съдебен контрол.“
3. Досегашната ал. 3 става ал. 10 и се из­
меня така:
„(10) Особеният търговски управител няма 
право да се разпорежда или да отчуждава 
имущество на дружеството, по отношение на 
което осъществява оперативен контрол, освен 
в рамките на дейността по обикновено управ­
ление, или да поема финансови задължения 
от името на лицето, опериращо критична 
инфраструктура, и на лицето, извършващо 
съхраняване, транспорт или търговия на едро и 
дребно с нефт и продукти от нефтен произход, 
освен в рамките на обикновеното управление 
и обичайната търговска дейност. Разпореждане 
или отчуждаване на имущество, или поемане 
на финансови задължения извън рамките на 
обикновеното управление и обичайна търгов­
ска дейност, се извършват след предварително 
одобрение от Министерския съвет. Сделките, 
сключени в нарушение на тази разпоредба, са 
нищожни.“
4. Досегашната ал. 4 се отменя.
§ 5. В § 1 от допълнителната разпоредба се 
създава т. 18:
„18. „Обикновено управление“ е съвкупност­
та от действия и сделки, извършвани в рамките 
на предмета на дейност и съобразно обичайната 
търговска практика.“
Заключителна разпоредба
§ 6. Законът влиза в сила от деня на обна­
родването му в „Държавен вестник“.
Законът е приет от 51-вото Народно съб­
рание на 7 ноември 2025 г. и на 13 ноември 
2025 г. и е подпечатан с официалния печат на 
Народното събрание.
Председател на Народното събрание: 
Рая Назарян
6551